Swiss Cottage Place (sang)

«Swiss Cottage Place» er en amerikansk sang i ballade-stil som ble skrevet av Mickey Newbury. Den ble først innspilt 16. mai 1969 med Roger Miller og gitt ut på hans album Roger Miller i juli 1969. Komponist Newbury ga ut sin egen versjon i september 1971 på albumet Frisco Mabel Joy. Teksten handler om et par som nylig har brutt forholdet.

«I Oslo et sted» med Øystein Sunde 

Øystein Sunde ga ut en norsk coverversjon med tittelen «I Oslo et sted» i februar 1974 på Sundes musikkalbum Ikke bare tyll.

Sunde skrev selv den norske teksten som er direkte oversatt, men han forandret de amerikanske stedene i originalteksten til skandinaviske steder. I programmene Gitarkameratene på scenen (sendt 26. desember 1994) og Tett på (sendt 12. mai 1995) var det fleipende innslag med at Sunde aldri har skrevet kjærlighetstekster. I dette tilfelle («I Oslo et sted») oversatte han og fremførte i hvert en kjærlighetstekst. Aftenpostens anmelder var så begeistret for «I Oslo et sted» at han mente den burde vært med på Norsktoppen.

På denne innspillingen deltok:

Øystein Sunde: vokal, akustisk gitar
Iver Kleive: orgel
Svein Haugen: bass
Einar Hagerup: trommer
Frode Thingnæs: stryke arrangement

Referanser 

Sanger fra USA
Sanger fra 1969